श्री सिंगला ने और अधिक जानकारी देते हुए बताया की मोहाली में आई.टी क्षेत्र की बड़ी कंपनियों को अपना ढांचा विकसित करने के लिए सहायता प्रदान करने के साथ ही विभाग के द्वारा स्टार्ट-अप योजनाओं को बढ़ावा देने हेतु 20 करोड़ रुपये का प्रावधान रखा गया है। उन्होंने विश्वास दिलाया की विभाग की ओर से इस क्षेत्र में काम करने वाली संभावी इकाईयों के मध्य तालमेल सुगम करने एवं उनके विकास हेतु उनकी आवश्यकताओं को समझते हुए हर प्रकार की सहायता दी जाएगी।